10/12/2009 | Administración LocalMunicipal
Cedeira
Aprobación definitiva do regulamento do servizo de axuda no fogar

RESOLUCIÓN DE ALCALDÍA Asunto: APROBACIÓN DEFINITIVA DO REGULAMENTO DO SERVIZO DE AXUDA NO FOGAR Data decreto: 25/11/2009 Núm. Decreto: 825 Resultando que en sesión celebrada o 29 de setembro de 2009 o Pleno da Corporación acordou aprobar provisionalmente o Regulamento do servizo de axuda no fogar do Concello de Cedeira. Resultando que no BOP do 15 de outubro de 2009 publicouse o anuncio de aprobación provisional do devandito regulamento iniciándose o prazo de 30 días de exposición ao público a efectos de presentación de alegacións. De non presentarse alegacións entenderíase definitivamente aprobado. Resultando que durante o periodo de exposición ao público, finalizado o día 19 de novembro de 2009, non se presentaron alegacións RESOLVO 1.-Declarar que produciuse a aprobación definitiva do Regulamento do servizo de axuda no fogar do Concello de Cedeira.2.-Ordenar a publicación integra no Boletín Oficial de la Provincia do texto articulado do citado Regulamento. A Lei 39/2006 de promoción da autonomía persoal e atención ás persoas en situación de dependencia, introduce cambios que inciden directamente en aspectos importantes da prestación do servizo de axuda no fogar. Coa entrada en vigor da Orde do 22 de xaneiro de 2009, pola que se regula o servizo de axuda no fogar na Comunidade Autónoma Galega, os Concello deben adaptar as súas ordenanzas nun prazo de seis meses segundo establece a disposición transitoria primeira da mencionada orde. En consecuencia, no exercicio da potestade regulamentaria recoñecida ós concellos no art.41 da Lei 7/85 de 2 de abril, disponse: O obxecto do presente regulamento e a adaptación do Servizo Municipal de Axuda no Fogar de acordo co establecido na Lei 13/2008 do 3 de decembro, de Servizos Sociais de Galicia e a Orde do 22 de xaneiro de 2009 pola que se regula o servizo de axuda no fogar, o Decreto 143/2007 do 12 de xullo polo que se regula o réxime autorización e acreditación dos programas e dos centros de Servizos Sociais, a Lei 39/2006 do 14 de decembro de Promoción da Autonomía Persoal e Atención as Persoas Dependentes, o Real Decreto 727/2007 do 8 de Xuño sobre criterios para determinar a intensidade de protección, servizos e contía das prestacións e o establecido na Orde do 17 de decembro do 2007 pola que se establecen os criterios para a elaboración do PIA, das intensidades de proteción dos servizos, réxime de compatibilidades das prestacións do sistema para a autonomía e atención a dependencia na Comunidade Autónoma de Galicia.1. O Servizo de Axuda no Fogar ten a consideración de prestación básica de Servizos Sociais Comunitarios inserta no sistema integrado de Servizos Sociais, con planificación, coordinación e control público, que a través de persoal cualificado e supervisado presta un conxunto de atencións ás persoas no seu domicilio, desde unha perspectiva integral e normalizadora, naquelas situacións nas que teñan limitada a súa autonomía persoal ou nos casos de desestruturación familiar, facilitando a permanencia no seu propio entorno de convivencia, favorecendo a súa calidade de vida e evitando ou atrasando a súa posible institucionalización. Son obxectivos do servizo de axuda no fogar: a. Mellorar a calidade de vida das persoas usuarias b. Posibilitar a permanencia das persoas no seu contorno de convivencia habitual c. Favorecer e potenciar a automonia persoal no propio domicilio d. Manter, mellorar, e recuperar as redes de relacion familiar e social e. Previr situacións de dependencia ou exclusion social f. Retardar ou evitar a institucionalizacion g. Reforzar a solidaridade e potenicar o voluntariado social 2. O Servizo de Axuda no Fogar poderá incluír intervencións de carácter persoal, doméstico, socio-educativo e preventivo, conforme a valoración técnica realizada polos servizos sociais de atención primaria. O Servizo de axuda no fogar está dirixido a toda a poboación do Concello de Cedeira e con carácter prioritario ás persoas en situación de dependencia e ás que polas súas circunstancias físicas ou psíquicas teñan limitada a súa autonomía persoal e a súa capacidade de relación social, así como fogares con menores nos que se observe necesidade dunha intervención de caracter socioeducativo sempre e cando este supoña un recurso idóneo segundo a valoración dos/as profesionais dos servizos sociais comunitarios. Non poderán ser usuarios deste servizo as persoas que poidan beneficiarse dun servizo similar por parte doutra entidade e as que presenten un estado de deterioro físico ou psicolóxico tal que provoque unha valoración técnica de asistencia en centro residencial ou equipamento especializado, mais acorde coas súas necesidades de atención específica. Darase prioridade no acceso ó servizo ás persoas que teñan un dereito recoñecido de atención dentro do sistema de autonomía e atención á dependencia segundo grao e nivel. As atencións terán un caracter complementario e non substitutorio das capacidades do usuario e doutras persoas do seu contorno inmediato de maneira que se facilite e promova a súa autonomía. Poderán prestarse os seguintes tipos de atencións de caracter básico: 1. Asistencia para levantarse e deitarse.2. Apoio no coidado e hixiene persoal, así como para vestirse.3. Control do réxime alimentario e axuda, se é o caso, para alimentarse.4. Supervisión e control, cando procede das rutinas de administración de medicamentos prescritos por facultativos.5. Apoios para cambios posturais, mobilizacións, orientación espacio – temporal.6. Apoio para cambio de aseo as persoas afectadas por problemas de incontinencia 1. Acompañamentos fora do fogar para acudir a consultas ou tratamentos.2. Apoio na realización de xestións necesarias ou urxentes. No caso de precisar algunha destas atencións, o medio de transporte será facilitado pola persoa usuaria do servizo.1. Limpeza e mantemento da hixiene e salubridade da vivenda.2. Compra de alimentos, e outros produtos de uso común 3. Preparación de alimentos cando non exista servizo complementario de xantar ou por valoracion dos técnicos responsables do seguimento, poderá incluír á preparación de comidas 4. Lavado e coidado das prendas de vestir 5. Coidados básicos da vivenda Intervencións técnico-profesionais formativas e de apoio ó desenvolvemento das capacidades persoais, á afectividade, á convivencia e á integración na comunidade así como á mellora da estruturación familiar.1. Actividades de acompañamento, socialización e desenvolvemento de hábitos saudables.2. Prestación de teleasistencia.3. Adaptacións funcionais no fogar.4. Servizo de podoloxía.5. Servizo de fixioterapia. Estes servizos prestaranse, opcionalmente, de contar o Concello co financiamento suficiente para o seu desenvolvemento. En todo caso as atención prestadas terán un carácter de reforzo e non substitutivo das propias capacidades da persoa usuaria ou doutras persoas do seu contorno inmediato, de maneira que se facilite e promova a súa autonomía. En ningún caso poderán formar parte das actuacións desenvolvidas polo servizo: a. A realización de actividades domésticas que non fosen incluídas no proxecto de intervención e no acordo de servizo b. Actuacións que, polo seu carácter sanitario, deban en todo caso ser realizadas por persoal facultativo. As persoas usuarias do servizo, no marco dos dereitos que con carácter xeral se lle recoñecen na lexislación aplicable sobre servizos sociais e se é o caso, sobre o procedemento administrativo común, terán dereito: 1. Ser tratadas con respecto debido a súa dignidade.2. A recibiren unha atención adaptada as súas necesidades, coa calidade e duración prescritas en cada caso.3. A coñeceren a organización e o regulamento do servizo.4. a coñeceren a situación dos seu expediente 5. Ó tratamento confidencial dos seus datos de acordo co disposto na Lei Orgánica 15/1999 do 13 de Decembro de protección de datos de carácter persoal.6. A recibiren información sobre as modificacións sobrevidas durante a prestación do servizo.7. A presentaren queixas e suxestións ó persoal coordinador do servizo sobre o desenvolvemento da súa prestación efectiva. Ademais dos deberes que se contemplen no art.7 da Lei 13/2008 do 3 de decembro, de Servizos Sociais de Galicia, terán os seguintes deberes: 1. Cumprir coas condicións do servizo facilitándolle a execución das tarefas ó persoal a cargo e poñer á súa disposición, se é o caso, os medios materiais necesarios.2. Colaborar, na medida das súas posibilidades, no desenvolvemento do servizo, en función das súas capacidades e nos termos acordados en cada caso.3. Respectar a dignidade persoal e profesional das persoas que presten o servizo, así como os límites das súas obrigas laborais.4. facilitar e colaborar no seguimento e avaliacion do servizo 5. Informar dos cambios que impliquen unha modificacion na súa capacidade economica, así como das circunstancias relevantes de caracter persoal ou familiar qu. puidesen dar lugar á modificación, suspensión ou extinción do servizo.6. Participar no pagamento do servizo nos termos que se estableza na súa norma reguladora.7. comunicar, en circunstancias ordinarias e previsibles, con dez dias de antelación calquera ausencia temporal do domicilio que puidese impedir a prestación do servizo. O servizo de axuda no fogar estará integrado nos Servizos Sociais de atención primaria de titularidade municipal e será coordinado por un/unha traballador/a social do equipo técnico de servizos sociais da entidade local. O acceso ó servizo producirase de acordo coas seguintes modalidades: 1. acceso directo: o acceso ó servizo será directo para as persoas que, tendo recoñecida a situación de dependencia, se lles asigne a axuda no fogar na resolucion do programa individual de atención. Esta resolución terá a consideración de resolucion de asignación e incorporación ó servizo.2. acceso en libre concorrencia para as persoas que non teñan recoñecemento da situación de dependencia ou non lles asista o dereito de acceso efectivo ao catalogo de servizos de atención á dependencia segundo o calendario de implantación do sistema. No acceso en libre concorrencia o procedemento iniciarase a instancia de parte, de conformidade cos principios xerais recollidos na Lei 30/92, de 26 de novembro, de réxime xurídico das administracións públicas e do procedemento administrativo común e co baremo contemplado no anexo I. A solicitude para acceder ó servizo tramitarase no Departamento de Servizos Sociais do Concello, onde serán valoradas por parte do/a Traballador/a Social, coa correspondente visita domiciliaria e que determinará mediante informe social preceptivo e vinculante a idoneidade e a intensidade do servizo. Ó expediente incorporarase a documentación identificativa, a relativa a xustificación da capacidade económica persoal dos usuarios e a relativa ó estado de saúde dos beneficiarios. O órgano competente para dictar a resolución será o/a alcalde/sa, podendo delegar esta competencia de conformidade co artigo 21.3 da Lei 7/85 de 2 de abril, reguladora das bases de réxime local. En circunstancias de urxente necesidade, debidamente xustificada, mediante resolución da alcaldía ou do membro da corporación local responsable en materia de servizos sociais, iniciarase de oficio a prestación do servizo de maneira inmediata, por proposta do/a traballador/a social de atención primaria, coa posterior instrución do expediente correspondente. Unha vez notificada a resolución de concesión do servizo, o/a traballador/a social elaborará un proxecto de intervención segundo o anexo II así como o acordo de prestación do servizo co usuario segundo modelo anexo III. O/A traballador/a social elaborará un plan de traballo dirixido ó/á auxiliar de axuda no fogar, no que se concretarán os obxectivos, as tarefas a realizar, horarios e intensidade do servizo así como os profesionais que interveñen. Entregarase a cada usuario copia do presente regulamento. O/A traballador/a social do Concello garantirá, mediante a coordinación coas auxiliares ou de ser o caso, co persoal técnico da empresa adxudicataria do servizo, a supervisión do servizo efectivamente prestado así como visitas a domicilio que serán realizadas sempre que as circunstancias as fagan necesarias e como mínimo cunha periodicidade de dous meses. Da supervisión realizada quedará constancia no correspondente expediente individual. Mediante esta supervisión revisarase e axustarase, se fose o caso, o contido das prestacións expresado no proxecto de intervención e no acordo do servizo. O/A auxiliar que prestará o servizo será acompañada polo técnico/a responsable para o inicio da prestación no domicilio do/a usuario/a, con indicacións concreta das tarefas a realizar. Sempre que sexa posible o/a usuario/a contará cun/ha auxiliar de referencia, tendo en conta a dispoñibilidade do servizo que debe respectar libranzas, vacacións, baixas laborais etc dos/as traballadores/as. Preaviso con antelación de 5 días, salvo caso de indisposición imprevista que será comunicado a maior brevidade posible, con indicación da causa do cambio ou substitución e duración deste. No suposto de cesación do servizo por parte da empresa, comunicarase cun preaviso de 30 dias, neste caso a entidade que pretende cesar continuará na prestación dos servizos ata a aprobación do cambios da empresa pola entidade local. A entidade ten a disposición dos/as usuarios/as do servizo de axuda no fogar un libro de reclamacións. Das queixas presentadas facilitaráselle unha copia ó/á usuario/a e remitiráselle o orixinal ó Servizo de Inspección do órgano correspondente. O acceso ó servizo producirase a través dos Servizos Sociais do Concello, de acordo coas seguintes modalidades: 1.- Acceso directo a persoas dependentes. O acceso ó servizo será directo para persoas que, tendo recoñecida a situación de dependencia, se lles asigne a axuda no fogar na correspondente resolución do Programa Individual de Atención, consonte o establecido no Decreto 176/2007, do 6 de setembro, polo que se regula o procedemento para o recoñecemento da situación de dependencia e do dereito ás prestación do sistema na Comunidade Autónoma de Galicia, así como á Orde do 17 de decembro de 2007 pola que se establecen os criterios para a elaboración do programa individual de atención, fixación das intensidades de protección dos servizos, réxime de incompatibilidades das prestacións e xestión das prestacións económicas.2.-Acceso a persoas non dependentes. Para as persoas que non teñan o recoñecemento da situación de dependencia, ou non as asista o dereito de acceso efectivo ao catalogo de servizos de atención á dependencia segundo o calendario de implantación que se establece na Lei 39/2006, previa prescrición técnica favorable dos Servizo Sociais de atención primaria, resolverase en réxime de libre concorrencia. Empregarase un baremo no que, ademais dos posibles déficits de autonomía, se valoren factores de carácter persoal e sociofamiliar, o apoio social, a situación da vivenda e outros que dificulten obxectivamente a normalización social e a calidade de vida segundo se recolle no anexo I deste regulamento.3.- De igual maneira á expresada no apartado anterior procederase nas situacións nas que a problemática principal estea relacionada con aspectos convivenciais e socio-educativos (Educación Familiar). Son causas de extincion do servizo de axuda no fogar as seguintes: 1. Renuncia da persoa usuaria 2. Cambio do programa individual de atención ou do proxecto de intervención que implique un cambio de asignación de recurso e a súa incompatibilidade co servizo de axuda no fogar.3. Traslado definitivo da súa residencia a outro concello.4. Falecemento da persoa usuaria 5. Incumprimento reiterado dos deberes e obrigas establecidas no presente regulamento.6. A falta do pagamento do servizo durante dous meses consecutivos.7. Desaparición das causas que motivaron a prestación do servizo.8. Superación dos tres meses da suspensión temporal 9. Baixa no padrón municipal de habitantes. A alteracion das circunstancias tidas en conta para a concesion do servizo, poderá dar lugar á modificacion das condicions de prestación nas que fora concedido inicialmente. Os cambios nas circunstancias deberán substanciarse no expediente individual mediante un novo informe social. Son causas de suspension temporal do servizo, logo da tramitacion do correspondente expediente e informe razoado do persoal técnico coordinador do servizo, que deberá incorporarse ó expediente persoal do/a usuario/a, as que seguen: 1. Estancia temporal no domicilio de familiares ou achegados ou ausencia temporal do domicilio por un máximo de tres meses, debendo acreditar a persoa usuaria as causas que motivan a súa ausencia.2. Modificación temporal das causas que motivaron a necesidade do servizo: poderá suspenderse o servizo en tanto persista o cambio de circunstancias causante da suspensión, coa excepción das prazas vinculadas a un dereito exercido dentro do sistema da autonomía e atención a dependencia, suposto no que se estará ó disposto na normativa reguladora. Será necesario o informe previo xustificativo do coordinador do servizo.1. A intensidade do servizo determinarase, con carácter xeral, en horas mensuais de atención, distribuídas en función das necesidades da persoa usuaria e do informe técnico do/a traballador/a social.2. A intensidade do servizo de axuda no fogar para as persoas atendidas no marco do sistema de autonomía persoal e atención á dependencia estará predeterminada no seu programa individualizado de atención. A súa aplicación horaria será flexible e conforme co plan de coidados de maneira que se garanta a cobertura das necesidades de atención para a realización das actividades da vida diaria, todos os dias da semana. Establécese un limite horario comprendido entre as 08:00 e as 22:00 horas.3. Nos restantes casos a intensidade do servizo virá determinada na prescrición efectuada polo/a traballador/a social de servizos sociais de atención primaria. O servizo de axuda no fogar financiarase con cargo ó orzamento municipal, coas achegas da Comunidade Autónoma, da Deputación provincial e maila achega das persoas usuarias. A achega económica das persoas usuarias esta regulada a través de ordenanza fiscal local de acordo co establecido no art.17 da Orde do 22 de xaneiro de 2009, reguladora do servizo de axuda no fogar para a Comunidade Autónoma de Galicia.1. No caso de que a capacidade económica da persoa usuaria sexa igual ou inferior ó indicador público de rendas de efectos múltiples (IPREM), quedará exenta da obriga de participar no custo do servizo.2. Para os demais supostos a achega está regulada na ordenanza fiscal, establecendo unha regulacion progresiva do copagamento para usuarios da dependencia e outra para usuarios de libre concorrencia, que en todo caso respectará os limites establecidos no art.18.2 da Orde do 22 de xaneiro de 2009 pola que se regula o servizo de axuda no fogar na Comunidade Autonoma Galega.3. En ningún caso a contribución económica da persoa usuaria poderá ser superior ó 65% do custo efectivo que o servizo prestado teña para a entidade local titular. Despois do cálculo dos ingresos netos descontaranse os gastos de aluguer ou hipoteca da vivenda habitual debidamente acreditados, así como calquera circunstancia que unha vez valorada poida xustificarse como causa de non poder acceder ao servizo. As liquidacións de prezos practicaranse por meses naturais, pagándose cada mensualidade nos 15 primeiros días naturais do mes. O pago efectuarase mediante cargo na conta corrente ou cartilla de aforros do/a solicitante, que deberá indicar no modelo oficial de solicitude. As tarifas revisaranse anualmente, para o que a persoa usuaria achegará a documentación que lle sexa requirida no prazo establecido. O servizo de axuda no fogar é un servizo de competencia municipal que poderá prestarse mediante xestión directa da propia entidade local ou ben mediante contrato de xestión de servizo público, tal e como establece o art.154 e seguintes do Real decreto lexislativo 2/2000, do 16 de xuño polo que se aproba o texto refundido da Lei de contratos das administracións públicas. A) Traballador/a social de servizos sociais municipais, ó/á que corresponde a función de: 1. Programación e organización xeral do Servizo 2. Xestións para o financiamento 3. Recepción da demanda e valoración das necesidades de acordo co baremo establecido.4. Realización das visitas domiciliarias necesarias tanto para a valoración como para o seguimento.5. Elaboración de informes sociais e propostas.6. Deseño ou supervisión do proxecto individualizado de intervención e acordo do servizo co usuario.7. Elaboración ou supervisión do plan de traballo asignado ó/á auxiliar.8. Seguimento e supervisión do proxecto de intervención que será coa periodicidade requirida en cada caso e como minimo bimensual.9. Coordinación co resto dos profesionais que interveñen, tanto da entidade local como de entidades externas. B) O persoal que presta atención directa nos domicilios das persoas usuarias estará formado por auxiliares de axuda no fogar, que, no caso de atender a persoas afectadas por déficit de autonomía, deberá estar en posesión do título de formación profesional de grao medio de “atención sociosanitaria” ou equivalente, regulado por Real decreto 496/2003, de 2 de maio, ou en posesión do certificado de profesionalidade de “ atención sociosanitaria a persoas no domicilio” ou equivalente, regulado no Real decreto 1379/2008, de 1 de agosto, polo que se establecen os certificados de profesionalidade da familia profesional de “servizos socioculturais e a comunidade”. Funcións: 1. Asistencias, de atención persoal e doméstica 2. Educativas sobre habilidades sociais básicas 3. Favorecer a participación do usuario e non substituílo naquelas función que poida desenvolver por si mesmo 4. outras complementarias para o desenvolvemento persoal da vida diaria Acompañamento médico e realización de xestións 5. De colaboración e coordinación co resto dos profesionais que interveñen C) Educador/a Familiar: Atencións de carácter psicosocial e educativo de cara a adquisición e recuperación de habilidades: intervencións técnico – profesionais formativas e de apoio ao desenvolvemento das capacidades persoais, á afectividade, á convivencia e á integración na comunidade así como a mellora da estruturacion familiar. D) Voluntariado: 1. Compañía e acompañamento en actividades de lecer.2. Calquera outra acordada no proxecto de intervención e que non sexa susceptible de responsabilidade por parte doutro profesional. A entidade local titular do servizo de axuda no fogar abrirá un expediente para cada persoa usuaria ou por cada unidade de convivencia á que se presta o servizo que constará como mínimo coa seguinte documentación: Solicitude (para usuarios/as de acceso libre) Baremo para determinar a asignación do servizo en libre concorrencia (Anexo I) Informe médico Informe Social Impreso de domiciliación bancaria Proxecto de Intervención (Anexo II) Acordo de servizo asinado entre a persoa usuaria e o Concello sobre tarefas a realizar. (Anexo III) Impreso de baixa voluntaria Plan de traballo para o/a auxiliar de axuda no fogar.1. Fotocopia do DNI 2. Fotocopia da tarxeta da Seguridade Social 3. Certificado de empadroamento e convivencia 4. Informe médico segundo o modelo que se facilita nas dependencias de Servizos Sociais 5. Xustificante da capacidade económica dos usuarios: declaración da renda ou certificado de imputacións emitida pola Axencia Tributaria, xustificantes de pensións, prestacións ou rendas de traballo, aluguer, certificados de rendementos de capital mobiliario, recibos catastrais. 6. Contrato de aluguer de vivenda 7. Calquera outro documento que se considere necesario para a tramitación da solicitude A persoa usuaria poderá estar exento de achegar a documentacion que estando actualizada, xa este en poder dos servizos sociais municipais encargados de tramitar o servizo. A administración local poderá dispoñer que se efectúen as comprobacións oportunas sobre a veracidade dos datos achegados polos/as interesados/as. Forman parte deste regulamento os Anexos I, II e III que se publican a continuación.1. O presente regulamento, unha vez aprobado definitivamente e publicado na forma legal establecida, entrará en vigor conforme o previsto no art.70.2 e concordantes, da Lei 7/85.2. Queda derrogado o Regulamento do servizo de axuda a domicilio do Concello de Cedeira publicado no BOP núm.106 do 10 de maio de 2000. (modalidade de prestación básica de servizos sociais de atención primaria) O valor asignado en función da falta de autonomía das persoas será o que se deduza da valoración realizada polos órganos oficiais competentes para a valoración da discapacidade e do grao de dependencia. As persoas dependentes valoradas que polo calendario oficial de implantación teñan dereito á prestación pola vía de acceso directo do sistema da dependencia (PIA con posible asignación de servizos de axuda no fogar), non poderán acceder polo sistema de libre concorrencia. A asignación de valor en función do factor “autonomía persoal” realizarase de acordo coa seguinte táboa: Puntos Puntos Puntos 3.1. Conflito (máximo total 4 puntos. Puntos 3.2. Limitacións de rol (máximo total 2 puntos. Puntos Puntos Puntos Puntos Puntos Puntos Puntos Puntos Puntos Proxecto de Intervención Antecedentes relevantes: Días da semana Tipo de servizo a prestar 4 Perfil dos/as profesionais Outros servizos: Existencia: Servizos/apoios: ------------------------------------------------------------------------------------------------------------- 1 Identificación do expediente en SIUSS 2 Número de orde desta intervención en relación co total realizadas neste expediente 3 Tipoloxía SIUSS 4 Pódese empregar a tipoloxía SIUSS Nº de horas semanais: Obxectivos do servizo proposto: Tarefas a realizar: Técnico responsable: Asdo.: Reunidos en. o día. dunha parte don/dona.………………………………………. con DNI:……………………. E doutra., en calidade de Técnico responsable do servizo de axuda no fogar de.………………………………. 1. Que o Concello de _______________ /a entidade prestadora., prestará o Servizo de Axuda no Fogar (SAF), á persoa arriba citada, dende o día _______ do _________ de 200__. 2. Que a prestación do Servizo de Axuda no Fogar se realizará por un prazo de ___________________________, con posibilidade de prórroga segundo valoración técnica do departamento de Servizos Sociais/da Entidade prestadora acreditada 3. Que o SAF se levará a cabo os días da semana ______________________, en horario de________________; por un total de ____ horas semanais.4. Que atendendo á Orde do ---- de ---- que regula o Servizo de Axuda no Fogar, a Ordenanza Fiscal municipal que regula as taxas do SAF, e á aplicación do baremo que corresponde, a persoa usuaria comprométese a aportar __________ euros mensuais como contribución ao custe do servizo.5. Que a persoa usuaria acepta domiciliar o abono da taxa do SAF establecido no punto 4º, na entidade bancaria da súa elección, no número de conta autorizada para tal efecto.6. Que, de acordo co proxecto de intervención establecido para o caso, as actividades que se fixan inicialmente para o desenvolvemento do SAF son as seguintes:  Atencións de carácter persoal  Atencións de carácter apoio psicosocial  Atencións de carácter doméstico  Atencións de carácter socio-educativo  Atencións de carácter técnico e complementario  ---------------------------------------------------------------- 7. Que as tarefas que se fixan inicialmente para o desenvolvemento do SAF, e que serán levadas a cabo polo persoal auxiliar do servizo serán as seguintes: 8. Que, así mesmo, a persoa usuaria, a súa familia ou persoas achegadas se comprometen a levar a cabo as seguintes tarefas: -------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------- 9. Que as modificacións que puidese haber nas condicións inicialmente estipuladas neste acordo, deberán ser recollidas nun documento novo asinado pola persoa usuaria e a persoa responsable do SAF, sendo anexadas ao acordo orixinal.10. Que o servicio se prestará atendendo ás condicións reguladas na Orde do 22 de xaneiro de 2009 que regula o Servizo de Axuda no Fogar e na ordenanza municipal sobre o SAF, onde están recollidas os dereitos e obrigas da persoa usuaria, baixas temporais e causas de extinción. Ambas partes dan a súa conformidade ó presente acordo de prestación do SAF, e o asinan En ……………………… a …… de ………………………………. de 200…. A persoa usuaria O técnico responsable Cedeira, 25.11.2009 O Alcalde O Secretario Asdo. José Luis Vergara Rey Asdo. Anxelo Estévez Torres